# Jegyzőkönyv

**Készült:** a Szolnoki Kistérség Többcélú Társulása Társulási Tanácsa 2009.

 november 25-én megtartott üléséről.

**Jelen vannak:** A jelenléti ív alapján 10 település polgármestere

**Hatvani Lajos**

Köszöntötte a Szolnok Kistérség Többcélú Társulása ülésén megjelent Polgármester Hölgyeket és Urakat, továbbá meghívott vendégeinket.

Megállapította, hogy a Társulási Tanács határozatképes, mivel az ülésen a Társulási megállapodásban meghatározott számú, de legalább a szavazatok több mint felével rendelkező tag jelen van és a jelenlévő tagok által képviselt települések lakosságszáma, meghaladja a kistérségi társulást alkotó települések lakosságszámának egyharmadát.

A jelenléti ív alapján a Társulási Tanács ülésén jelen van 10 település polgármestere, az általuk képviselt lakosságszám 108.165 fő.

Tisztelt Jelenlévők! A Társulási Tanács ülését megnyitom és tájékoztatom Önöket arról, hogy az ülésről jegyzőkönyv készül. A jegyzőkönyvet a Társulási Tanács elnökének és a Tanács által felhatalmazott tagjának kell aláírnia. Kérem, hogy a Társulási Tanács a jegyzőkönyv aláírására **Szöllősi József elnökhelyettes** urat hatalmazza fel.

A Társulási Tanács – a szavazáskor jelenlévők száma: 10 fő –10 igen szavazattal (egyhangú), ellenszavazat és tartózkodás nélkül meghozta az alábbi határozatot

**A Szolnoki Kistérség Többcélú Társulása Társulási Tanácsának**

**132/2009.(XI.25.) számú határozata**

**a Társulási Tanács ülése jegyzőkönyvének hitelesítésére történő felhatalmazásáról**

A Szolnoki Kistérség Többcélú Társulása Társulási Tanácsa a települési önkormányzatok többcélú kistérségi társulásáról szóló 2004. évi CVII. törvény, a területfejlesztési és a területrendezésről szóló módosított 1996. évi XXI törvény alapján az alábbi határozatot hozza:

A Szolnoki Kistérség Többcélú Társulása Társulási Tanácsa a Társulási Tanács üléséről készült jegyzőkönyv hitelesítésére Szöllősi József urat hatalmazza fel.

**Értesülnek**: Szalay Ferenc a Társulási Tanács elnöke

 A Társulási Tanács tagjai

 Szolnoki Kistérség Többcélú Társulása Társulási Tanácsa Kistérségi Irodája

**Hatvani Lajos**

**Tisztelt Tanács! Javaslatot teszek a Társulási Tanács ülésének napirendi pontjára:**

1. **napirendi pont:**

**Előterjesztés a Szolnoki Kistérség Többcélú Társulása 2009 évi I. – III. negyedévi költségvetésének teljesítéséről szóló tájékoztatójának elfogadására**

**Előadó: Hatvani Lajos, a Társulási Tanács elnökhelyettese**

**Hatvani Lajos:** Érdeklődöm, kinek van kérdése a javaslattal kapcsolatban.

Amennyiben nincs kiegészítés, észrevétel, javaslom, hogy szavazzunk a határozati javaslatról. Aki egyetért, kérem, kézfelemeléssel jelezze.

A Társulási Tanács – a szavazáskor jelenlévők száma: 10 fő –10 igen szavazattal (egyhangú), ellenszavazat és tartózkodás nélkül meghozta az alábbi határozatot

**A Szolnoki Kistérség Többcélú Társulása Társulási Tanácsának**

**133/2009.(XI.25.) számú határozata**

**a Társulási Tanács ülés napirendi pontjának elfogadásáról**

A Szolnoki Kistérség Többcélú Társulása Társulási Tanácsa a települési önkormányzatok többcélú kistérségi társulásairól szóló 2004. évi CVII. törvény, a területfejlesztésről és a területrendezésről szóló módosított 1996. évi XXI. törvény alapján az alábbi határozatot hozza:

**A Szolnoki Kistérség Többcélú Társulása Társulási Tanácsa a 2009. november 25-i ülésének napirendi pontját az alábbiak szerint fogadja el:**

1. **napirendi pont:**

**Előterjesztés a Szolnoki Kistérség Többcélú Társulása 2009 évi I. – III. negyedévi költségvetésének teljesítéséről szóló tájékoztatójának elfogadására**

**Előadó: Hatvani Lajos, a Társulási Tanács elnökhelyettese**

**Értesülnek**: Szalay Ferenc a Társulási Tanács elnöke

 A Társulási Tanács tagjai

 Szolnoki Kistérség Többcélú Társulása Társulási Tanácsa Kistérségi Irodája

**Az 1. napirendi pont tárgyalása következik:**

1. **napirendi pont:**

**Előterjesztés a Szolnoki Kistérség Többcélú Társulása 2009 évi I. – III. negyedévi költségvetésének teljesítéséről szóló tájékoztatójának elfogadására**

**Előadó: Hatvani Lajos, a Társulási Tanács elnökhelyettese**

**Hatvani Lajos:** Megállapítom, hogy 10 település polgármestere van jelen a Társulási ülésen, a jelenlévő tagok által képviselt települések lakosságszáma meghaladja a kistérségi társulást alkotó települések lakosságszámának egyharmadát. Felhívom a Társulási Tanács figyelmét, hogy a határozati javaslat elfogadásához minősített többség szükséges, ami annyit jelent, hogy a jelenlévők legalább kétharmada – és az általuk képviselt lakosságszám felének – egyhangú szavazatának kell meglennie.

Indítványozom, hogy a Társulási Tanácsa Szolnoki Kistérség Többcélú Társulása 2009 évi I. – III. negyedévi költségvetésének teljesítéséről szóló tájékoztatójának elfogadására vonatkozó határozati javaslattal kapcsolatban hozza meg döntését.

Érdeklődöm, kinek van kérdése az előterjesztéssel kapcsolatban.

Kérdés, észrevétel, hozzászólás nem hangzott el a Társulási Tanács tagjai részéről.

A Társulási Tanács – a szavazáskor jelenlévők száma: 10 fő – 10 igen szavazattal (egyhangú), ellenszavazat és tartózkodás nélkül meghozta az alábbi határozatot:

**Szolnoki Kistérség Többcélú Társulása Társulási Tanácsa**

**134/2009. (XI.25.) számú határozata**

**a Szolnoki Kistérség Többcélú Társulása 2009. I – III. negyedéves költségvetésének teljesítéséről szóló tájékoztatójának elfogadásáról**

A Szolnoki Kistérség Többcélú Társulása Társulási Tanácsa a települési önkormányzatok többcélú kistérségi társulásairól szóló 2004. évi CVII. törvény, valamint az államháztartásról szóló 1992. évi XXXVIII. törvény alapján az alábbi határozatot hozza:

1. A Szolnoki Kistérség Többcélú Társulása Társulási Tanácsa 2009. I – III. negyedéves költségvetésnek teljesítéséről szóló tájékoztatóját elfogadja a határozat 1.- 4. számú mellékleteiben foglaltak szerint.

2. A Szolnoki Kistérség Többcélú Társulása költségvetése 1. pont szerinti kiadási előirányzat teljesítését 1., és a 3. számú mellékletek tartalmazzák.

3. A Szolnoki Kistérség Többcélú Társulása az önkormányzati befizetési kötelezettségek összegét a határozat 5. számú mellékletében foglaltak szerint elfogadja.

**Felelős:** Érintett települések

**Határidő:** 2009. november 30.

**Végrehajtásban közreműködik:** Szolnoki Kistérség Többcélú Társulása Társulási Tanácsa Kistérségi Irodája

**Erről értesülnek:** Szalay Ferenc a Társulási Tanács elnöke

 A Társulási Tanács tagjai

 Szolnoki Kistérség Többcélú Társulása

 Társulási Tanácsa Kistérségi Irodája

**Hatvani Lajos**

**Tisztelt Társulási Tanács!**

Van-e egyéb kérdés, hozzászólás, közérdekű bejelentés. Amennyiben nincs, köszönöm a Társulási Tanács tagjainak és a meghívott vendégeinek, hogy jelenlétükkel megtisztelték az ülésünket és mindenkinek köszönöm segítő együttműködését.

A Szolnoki Kistérség Többcélú Társulása Társulási Tanácsa ülését 14:50 órakor bezárom.

**K.m.f.**

**Hatvani Lajos Szöllősi József**

**elnökhelyettes Egészségügyi és Szociális Bizottság elnöke**